स्वच्छता के लिए लोगों को करें जागरूक : शर्मा
लक्ष्मणगढ़. पंचायत समिति सभागार में बैठक में उपस्थित सचिव एवं एलडीसी।
लक्ष्मणगढ़ | स्वच्छभारत अभियान के तहत गुरुवार को लोगों को स्वच्छता के प्रति जागरूक करने के लिए लोगों को प्रेरित करने के लिए विकास अधिकारी नंदलाल शर्मा ने ग्राम सेवक एवं पदेन सचिवों तथा कनिष्ठ लिपिकों की पाक्षिक समीक्षा बैठक ली। विकास अधिकारी नंदलाल शर्मा ने बताया कि गुरुवार को ग्राम पंचायत सचिवों की एक आवश्यक बैठक पंचायत समिति सभागार में आयोजित हुई। बैठक में विकास अधिकारी ने सचिवों को आवश्यक दिशा निर्देश दिए तथा ग्राम पंचायतों में लोगों को स्वच्छता के प्रति जागरूक करने स्वच्छ रहने का संदेश दिया। विकास अधिकारी ने सचिवों से कहा कि खुले में शौच जाने वाले लोगों को शौचालय निर्माण कराने के लिए प्रेरित करे। जिनके शौचालय नहीं है उनको बनवाने के लिए प्रेरित किया। बीडीओ ने सचिवों को अपने लक्ष्यों की पूर्ति करने का आदेश दिया। बीडीओ ने प्रधानमंत्री आवास योजना तथा महात्मा गांधी नरेगा योजना के अंतर्गत चल रहे निर्माण कार्यों की समीक्षा की। शर्मा ने सचिवों को अपने निर्धारित लक्ष्यों की पूर्ति समय पर करने के निर्देश दिए। वहीं पंचायतों में नरेगा में श्रमिक नियोजन पर ध्यान देने की जरूरत बताई। बैठक में एसबीएम प्रभारी अशोक मीणा ने भी सचिवों को निर्देश दिए। इस दौरान पंचायत प्रसार अधिकारी कैलाश चंद, मुरारी लाल मीणा, भूदरमल, ग्राम सेवक एवं पदेन सचिव संघ अध्यक्ष दिनेश चंद शर्मा, चिमरावली गौड़ सचिव जगन प्रसाद शर्मा, गोठड़ा सचिव सुमोत्या राम, रामबास सचिव गिर्राज प्रसाद शर्मा, बूंटोली सचिव शिब्बूराम सैनी, मनोज शर्मा हसनपुर आदि मौजूद थे।
hin_Deva hin_Deva hin_Deva